nibzard/narodne-novine-full-text-markdown huggingface dataset:
### NN 99/2020 (4.9.2020.), Odluka o uvođenju nužnih epidemioloških mjera za područje Požeško-slavonske županije

STOŽER CIVILNE ZAŠTITE REPUBLIKE HRVATSKE

1883

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske,
 2. rujna 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE POŽEŠKO-SLAVONSKE ŽUPANIJE

I.

Na prijedlog Stožera civilne zaštite Požeško-slavonske županije uvode se nužne epidemiološke mjere za područje Požeško-slavonske županije, u trajanju od 30 dana.

II.

Nužne epidemiološke mjere iz točke I. ove Odluke su:

– obvezno nošenje maski za lice ili medicinskih maski u zatvorenim prostorima ugostiteljskih objekata dok se ne konzumira hrana, pića i napitci

– na svadbenim svečanostima može biti prisutno najviše 50 osoba

– na ostalim privatnim svečanostima i proslavama može biti prisutno najviše 20 osoba

– na sahranama može biti prisutno najviše 50 osoba, bez održavanja karmina, a sućut ožalošćenima se ne smije izražavati bliskim kontaktom

– na svim društvenim i javnim okupljanjima (manifestacije, priredbe, mise, obredi, izložbe i druga društvena i javna okupljanja) obvezno je pridržavanje svih propisanih epidemioloških mjera, a ako se održavaju u zatvorenom prostoru obvezno je nošenje maski za lice ili medicinskih maski

– organizatori svih društvenih okupljanja i vlasnici ugostiteljskih objekata dužni su vršiti pojačani nadzor pridržavanja propisanih epidemioloških mjera

– prilikom održavanja svih sportskih natjecanja organizatori su dužni osigurati uvjete za održavanje natjecanja uz pridržavanje epidemioloških mjera, a sportska natjecanja u zatvorenom prostoru mogu se održavati samo bez prisustva gledatelja

– zabranjuju se posjeti i izlasci iz domova za starije i drugih ustanova socijalne skrbi, izuzev ako je izlazak uvjetovan medicinskim razlozima.

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera u ugostiteljskim objektima.

IV.

Ova Odluka primjenjuje se od 7. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-127

Zagreb, 2. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 99/2020 (4.9.2020.), Odluka o uvođenju nužnih epidemioloških mjer a za područje Koprivničko-križevačke županije

Stožer civilne zaštite Republike Hrvatske

1882

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 2. rujna 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE KOPRIVNIČKO-KRIŽEVAČKE ŽUPANIJE

I.

Na prijedlog Stožera civilne zaštite Koprivničko-križevačke županije uvode se nužne epidemiološke mjere za područje Koprivničko-križevačke županije, u trajanju od 30 dana.

II.

Nužne epidemiološke mjere iz točke I. ove Odluke su:

– na svadbenim svečanostima može biti prisutno najviše 100 osoba

– u svim zatvorenim prostorima u kojima se obavljaju javne ili gospodarske djelatnosti te odvijaju manifestacije, kulturni ili drugi programi, vjerska ili druga društvena okupljanja obvezno je korištenje maski za lice ili medicinskih maski.

III.

Zadužuju se stožeri jedinica lokalne samouprave za pojačani nadzor propisanih epidemioloških mjera.

IV.

Ova Odluka primjenjuje se od 7. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-126

Zagreb, 2. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 99/2020 (4.9.2020.), Odluka o uvođenju nužnih epidemioloških mjera za područje Sisačko-moslavačke županije

STOŽER CIVILNE ZAŠTITE REPUBLIKE HRVATSKE

1884

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 2. rujna 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE SISAČKO-MOSLAVAČKE ŽUPANIJE

I.

Na prijedlog Stožera civilne zaštite Sisačko-moslavačke županije uvode se nužne epidemiološke mjere za područje Sisačko-moslavačke županije, u trajanju od 14 dana.

II.

Nužne epidemiološke mjere iz točke I. ove Odluke su:

– u svim zatvorenim prostorima u kojima se obavlja djelatnost trgovine i ustanovama koje se bave javnom djelatnošću obvezno je nošenje maski za lice ili medicinskih maski

– na svim društvenim i javnim okupljanjima (manifestacije, priredbe, mise, obredi, izložbe i druga društvena i javna okupljanja) obvezno je pridržavanje svih propisanih epidemioloških mjera, a ako se održavaju u zatvorenom prostoru ograničava se broj osoba koje mogu biti prisutne (jedna osoba na 4 kvadratna metra bruto površine), obvezno je nošenje maski za lice ili medicinskih maski te održavanje fizičke distance od najmanje 2 metra

– sahrane se održavaju uz pridržavanje svih protuepidemijskih mjera, a sućut ožalošćenima se ne smije izražavati bliskim kontaktom

– sportska natjecanja mogu se održavati samo bez prisustva gledatelja

– organizirani lov je dopušten samo uz pridržavanje svih protuepidemijskih mjera

– zabranjuju se posjeti bolnicama, domovima za starije i nemoćne te drugim ustanovama socijalne skrbi.

III.

Zadužuju se stožeri jedinica lokalne samouprave za pojačani nadzor propisanih epidemioloških mjera.

IV.

Ova Odluka primjenjuje se od 7. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-128

Zagreb, 2. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 99/2020 (4.9.2020.), Odluka o načinu izvođenja nastave u osnovnim i srednjim školama kao i na visokim učilištima te obavljanju rada u ustanovama predškolskog odgoja i obrazovanja u uvjetima epidemije COVID-19

Vlada Republike Hrvatske

1876

Na temelju članka 1. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 4. stavkom 1. Zakona o zaštiti pučanstva od zaraznih bolesti (»Narodne novine«, br. 79/07, 113/08, 43/09, 130/17, 114/18 i 47/20) te Odlukom ministra zdravstva o proglašenu epidemije bolesti COVID-19 uzrokovane virusom SARS-CoV-2, klase: 011-02/20-01/143, urbroja: 534-02-01-2/6-20-01, od 11. ožujka 2020., Vlada Republike Hrvatske je na sjednici održanoj 3. rujna 2020. donijela

ODLUKU

O NAČINU IZVOĐENJA NASTAVE U OSNOVNIM I SREDNJIM ŠKOLAMA KAO I NA VISOKIM UČILIŠTIMA TE OBAVLJANJU RADA U USTANOVAMA PREDŠKOLSKOG ODGOJA I OBRAZOVANJA U UVJETIMA EPIDEMIJE COVID-19

I.

Ovom Odlukom se, u uvjetima proglašene epidemije na području Republike Hrvatske, uređuje način izvođenja nastave u osnovnim i srednjim školama te na visokim učilištima, kao i obavljanje rada u ustanovama predškolskog odgoja i obrazovanja.

II.

Osnovne i srednje škole, kao i ustanove predškolskog odgoja i obrazovanja u organizaciji rada dužne su postupati sukladno Uputama za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021., Hrvatskog zavoda za javno zdravstvo.

III.

Za učenike osnovnih i srednjih škola u školskoj godini 2020./2021. nastava će se provoditi sukladno modelima nastave utvrđenim Modelima i preporukama za rad u uvjetima povezanima s COVID-19 u pedagoškoj/školskoj godini 2020./2021., Ministarstva znanosti i obrazovanja.

Ravnatelji osnovnih i srednjih škola dužni su organizirati rad ustanova, u skladu s Modelima i preporukama iz stavka 1. ove točke na način da se nastava nesmetano odvija.

IV.

Ravnatelji predškolskih ustanova dužni su organizirati rad u skladu s Modelima i preporukama iz točke III. ove Odluke.

V.

Visoka učilišta dužna su, u akademskoj godini 2020./2021., postupati sukladno preporukama za održavanje nastave na visokim učilištima (sveučilišta, veleučilišta i visoke škole) s obzirom na epidemiju COVID-19, Hrvatskog zavoda za javno zdravstvo.

Čelnici visokih učilišta, u skladu s autonomijom sveučilišta i akademskom samoupravom, slobodni su organizirati rad ustanova na način da se nastava nesmetano odvija.

VI.

Danom stupanja na snagu ove Odluke prestaje važiti Odluka o načinu izvođenja nastave u osnovnim i srednjim školama kao i na visokim učilištima te obavljanju redovnog rada ustanova predškolskog odgoja i obrazovanja (»Narodne novine«, broj 55/20).

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/20-04/323

Urbroj: 50301-04/25-20-3

Zagreb, 3. rujna 2020.

Predsjednik
 mr. sc. Andrej Plenković, v. r.
### NN 99/2020 (4.9.2020.), Odluka o raspisivanju prijevremenih izbora za zamjenika župana Šibensko-kninske županije iz reda pripadnika srpske nacionalne manjine

VLADA REPUBLIKE HRVATSKE

1877

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12, 121/16, 98/19 i 42/20), a u vezi s člankom 40.d stavkom 7. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 i 98/19), Vlada Republike Hrvatske je na sjednici održanoj 3. rujna 2020. donijela

ODLUKU

O RASPISIVANJU PRIJEVREMENIH IZBORA ZA ZAMJENIKA ŽUPANA ŠIBENSKO-KNINSKE ŽUPANIJE IZ REDA PRIPADNIKA SRPSKE NACIONALNE MANJINE

I.

Raspisuju se prijevremeni izbori za zamjenika župana Šibensko-kninske županije iz reda pripadnika srpske nacionalne manjine.

II.

Za dan provedbe izbora određuje se nedjelja, 18. listopada 2020.

III.

Ova Odluka objavit će se u »Narodnim novinama«, a stupa na snagu 17. rujna 2020.

Klasa: 022-03/20-04/303
 Urbroj: 50301-21/06-20-4
 Zagreb, 3. rujna 2020.

Predsjednik
 mr. sc. Andrej Plenković, v. r.
### NN 99/2020 (4.9.2020.), Odluka o uvođenju nužnih epidemioloških mjera za područje Krapinsko-zagorske županije

STOŽER CIVILNE ZAŠTITE REPUBLIKE HRVATSKE

1886

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 3. rujna 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE KRAPINSKO-ZAGORSKE ŽUPANIJE

I.

Na prijedlog Stožera civilne zaštite Krapinsko-zagorske županije uvode se nužne epidemiološke mjere za područje Krapinsko-
 -zagorske županije, u trajanju od 15 dana.

II.

Nužne epidemiološke mjere iz točke I. ove Odluke su:

– zabrana izlazaka korisnika izvan prostora pružatelja usluga smještaja za starije i nemoćne osobe, djecu s teškoćama u razvoju i odrasle osobe s invaliditetom, izuzev ako je izlazak uvjetovan medicinskim razlozima

– preporuka zaposlenicima pružatelja socijalnih usluga smještaja u sustavu socijalne skrbi da ne odlaze na stručne skupove i druge skupno organizirane oblike usavršavanja zaposlenika (kongresi, simpoziji, predavanja, radionice i sl.)

– preporuka umirovljenicima da ne odlaze na organizirana putovanja te da ne sudjeluju na organiziranim okupljanjima većeg broja osoba.

III.

Zadužuju se stožeri jedinica lokalne samouprave za pojačani nadzor propisanih epidemioloških mjera.

IV.

Ova Odluka primjenjuje se od 7. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-130

Zagreb, 3. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 99/2020 (4.9.2020.), Odluka o dodjeli odlikovanja Reda Nikole Šubića Zrinskog postrojbi Prvi hrvatski redarstvenik

PREDSJEDNIK REPUBLIKE HRVATSKE

1874

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom Nikole Šubića Zrinskog, za iskazano junaštvo njegovih pripadnika u Domovinskom ratu, a u prigodi obilježavanja 30. godišnjice osnivanja prvog tečaja za redarstvenike, odlikuje se postrojba

PRVI HRVATSKI REDARSTVENIK.

Klasa: 060-03/20-09/01
 Urbroj: 71-03-01/3-20-01
 Zagreb, 21. srpnja 2020.

Predsjednik
 Republike Hrvatske
 Zoran Milanović, v. r.
### NN 99/2020 (4.9.2020.), Odluka o dodjeli odlikovanja Velereda kralja Petra Krešimira IV. s lentom i Danicom za izniman doprinos u stvaranju ratne strategije i vojne doktrine, zasluge u izgradnji Oružanih snaga te za osobite uspjehe u vođenju i zapovijedanju postrojbama Oružanih snaga Republike Hrvatske

PREDSJEDNIK REPUBLIKE HRVATSKE

1873

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 8. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Veleredom kralja Petra Krešimira IV. s lentom i Danicom, za izniman doprinos u stvaranju ratne strategije i vojne doktrine, zasluge u izgradnji Oružanih snaga te za osobite uspjehe u vođenju i zapovijedanju postrojbama Oružanih snaga Republike Hrvatske, odlikuju se

1. umirovljeni general-pukovnik MILJENKO (Blago) CRNJAC

2. umirovljeni general-pukovnik ĐURO (Stjepan) DEČAK

3. umirovljeni general-pukovnik MARIJAN (Josip) MAREKOVIĆ

4. umirovljeni general-bojnik RAHIM (Redjep) ADEMI

5. umirovljeni general-bojnik LUKA (Luka) DŽANKO

6. umirovljeni general-bojnik NOJKO (Joso) MARINOVIĆ

7. umirovljeni general-bojnik DAMIR (Rade) KRSTIČEVIĆ

8. umirovljeni general-bojnik VINKO (Mato) VRBANAC

9. umirovljeni brigadni general ANTE (Ante) KOTROMANOVIĆ.

Klasa: 060-03/20-03/03
 Urbroj: 71-03-01/3-20-01
 Zagreb, 24. srpnja 2020.

Predsjednik
 Republike Hrvatske
 Zoran Milanović, v. r.
### NN 99/2020 (4.9.2020.), Odluka o dodjeli odlikovanja Reda Nikole Šubića Zrinskog za iskazano junaštvo njihovih pripadnika u Domovinskom ratu

PREDSJEDNIK REPUBLIKE HRVATSKE

1875

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom Nikole Šubića Zrinskog, za iskazano junaštvo njihovih pripadnika u Domovinskom ratu, odlikuju se

• 1. gardijska brigada HVO-a Ante Bruno Bušić – Livno

• 2. gardijska brigada HVO-a – Mostar

• 3. gardijska brigada HVO-a Jastrebovi – Vitez

• 4. gardijska brigada HVO-a Sinovi Posavine

• Specijalna policija MUP-a HR HB.

Klasa: 060-04/20-08/01
 Urbroj: 71-03-01/3-20-01
 Zagreb, 24. srpnja 2020.

Predsjednik
 Republike Hrvatske
 Zoran Milanović, v. r.
### NN 100/2020 (9.9.2020.), Odluka o uvođenju nužnih epidemioloških mjera za područje Bjelovarsko-bilogorske županije

Stožer civilne zaštite Republike Hrvatske

1894

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 5. rujna 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE BJELOVARSKO-BILOGORSKE ŽUPANIJE

I.

Na prijedlog Stožera civilne zaštite Bjelovarsko-bilogorske župa­nije uvode se nužne epidemiološke mjere za područje Bjelovar­sko-bi­logorske županije, u trajanju od 30 dana.

II.

Nužne epidemiološke mjere iz točke I. ove Odluke su:

– na svadbenim svečanostima može biti prisutno najviše 50 osoba

– na ostalim privatnim svečanostima može biti prisutno najviše 20 osoba

– na sahranama može biti prisutno najviše 50 osoba, karmine se mogu održavati samo u krugu obitelji i može biti prisutno najviše 20 osoba, a sućut ožalošćenima se ne smije izražavati bliskim kontaktom.

III.

Zadužuju se stožeri jedinica lokalne samouprave za pojačani nadzor propisanih epidemioloških mjera.

IV.

Ova Odluka primjenjuje se od 7. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-131

Zagreb, 5. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 100/2020 (9.9.2020.), Odluka o izmjeni Odluke o nužnoj mjeri ograničavanja radnog vremena ugostiteljskih objekata iz kategorije »Barovi«

STOŽER CIVILNE ZAŠTITE REPUBLIKE HRVATSKE

1896

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 7. rujna 2020. godine, donosi

ODLUKU

O IZMJENI ODLUKE O NUŽNOJ MJERI OGRANIČAVANJA RADNOG VREMENA UGOSTITELJSKIH OBJEKATA IZ KATEGORIJE »BAROVI«

I.

U Odluci o nužnoj mjeri ograničavanja radnog vremena ugostiteljskih objekata iz kategorije »Barovi« (»Narodne novine« broj 92/20 i 95/20) točka II.a mijenja se i glasi:

»Ova Odluka primjenjuje se do 22. rujna 2020. godine.«

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-132
 Zagreb, 7. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 100/2020 (9.9.2020.), Odluka o uvođenju nužnih epidemioloških mjera za područje Grada Otočca

STOŽER CIVILNE ZAŠTITE REPUBLIKE HRVATSKE

1895

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20), Stožer civilne zaštite Republike Hrvatske, 8. rujna 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE GRADA OTOČCA

I.

Na prijedlog Stožera civilne zaštite Ličko-senjske županije i Stožera civilne zaštite Grada Otočca uvode se nužne epidemiološke mjere za područje Grada Otočca.

II.

Nužne epidemiološke mjere iz točke I. ove Odluke su:

– u svim zatvorenim prostorima u kojima se obavljaju javne djelatnosti obvezno je dezinficiranje ruku i nošenje maski za lice ili medicinskih maski

– na svim manifestacijama, kulturnim ili drugim programima te drugim društvenim okupljanjima obvezno je korištenje maski za lice ili medicinskih maski, održavanje fizičke distance od najmanje 2 metra i pridržavanje svih općih i posebnih epidemioloških mjera

– na vjenčanjima i svadbenim svečanostima može biti prisutno najviše 50 osoba

– na ostalim privatnim svečanostima i proslavama može biti prisutno najviše 20 osoba

– na sahranama može biti prisutno najviše 50 osoba, bez održavanja karmina, a sućut ožalošćenima se ne smije izražavati bliskim kontaktom

– preporuka vlasnicima ugostiteljskih objekata da goste uslužuju hranom, pićem i napitcima samo na otvorenim prostorima ugostiteljskih objekata

– obvezno nošenje maski za lice ili medicinskih maski u zatvorenim prostorima ugostiteljskih objekata

– sportska natjecanja mogu se održavati samo bez prisustva gledatelja

– zabrana posjeta korisnicima domova za starije

– preporuka organizatorima da odgode sve manifestacije i javna okupljanja.

Nužna epidemiološka mjera iz stavka 1. podstavka 9. ove točke određuje se u trajanju od 30 dana.

Nužna epidemiološka mjera iz stavka 1. podstavka 10. ove točke određuje se u trajanju od 14 dana.

III.

Zadužuje se Stožer civilne zaštite Grada Otočca za pojačani nadzor pridržavanja propisanih epidemioloških mjera.

IV.

Ova Odluka primjenjuje se od 9. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-134
 Zagreb, 8. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 100/2020 (9.9.2020.), Odluka o izmjenama Odluke o uvođenju nužnih epidemioloških mjera za područje Brodsko-posavske županije

STOŽER CIVILNE ZAŠTITE REPUBLIKE HRVATSKE

1897

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 08. rujna 2020. godine, donosi

ODLUKU

O IZMJENAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE BRODSKO-POSAVSKE ŽUPANIJE

I.

Na prijedlog Stožera civilne zaštite Brodsko-posavske županije u Odluci o uvođenju nužnih epidemioloških mjera za područje Brodsko-posavske županije (»Narodne novine« broj 98/20) u točki I. iza riječi: »područje Brodsko-posavske županije« briše se zarez i riječi: »u trajanju od 14 dana«.

II.

Točka II. mijenja se i glasi:

»Nužne epidemiološke mjere iz točke I. ove Odluke su:

– na svadbenim svečanostima može biti prisutno najviše 50 osoba

– na privatnim svečanostima i proslavama može biti prisutno najviše 20 osoba

– na pogrebima i posljednjim ispraćajima može biti prisutno najviše 50 osoba, sućut ožalošćenima se ne smije izražavati bliskim kontaktom, a obavijesti o smrti (osmrtnice) ne smiju sadržavati podatke o mjestu i vremenu održavanja pogreba i posljednjeg ispraćaja

– na svim društvenim i javnim okupljanjima (manifestacije, priredbe, mise, obredi, izložbe, sportska natjecanja i druga društvena i javna okupljanja) može biti prisutno najviše 200 osoba, obvezno je pridržavanje svih propisanih epidemioloških mjera, a ako se održavaju u zatvorenom prostoru obvezno je nošenje maski za lice ili medicinskih maski

– organizatori svih društvenih okupljanja i vlasnici ugostiteljskih objekata odgovorni su za provođenje epidemioloških mjera te su dužni vršiti pojačani nadzor pridržavanja propisanih epidemioloških mjera

– obvezno nošenje maski za lice ili medicinskih maski u zatvorenim prostorima ugostiteljskih objekata dok se ne konzumira hrana, pića i napitci

– zabrana posjeta korisnicima domova za starije i nemoćne te korisnicima drugih ustanova socijalne skrbi koje pružaju uslugu smještaja.«

III.

Ova Odluka primjenjuje se od 9. rujna do 30. rujna 2020. godine.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-133
 Zagreb, 8. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 100/2020 (9.9.2020.), Ispravak Uredbe o unutarnjem ustrojstvu Ministarstva hrvatskih branitelja

NARODNE NOVINE

1898

Nakon uspoređivanja s izvornim tekstom Uredbe o unutarnjem ustrojstvu Ministarstva hrvatskih branitelja, koja je objavljena u »Narodnim novinama« broj 97 od 31. kolovoza 2020., utvrđena je tiskarska pogreška te se daje

ISPRAVAK UREDBE

O UNUTARNJEM USTROJSTVU MINISTARSTVA HRVATSKIH BRANITELJA

U Uredbi o unutarnjem ustrojstvu Ministarstva hrvatskih branitelja (»Narodne novine«, broj 97/20) broj ispred naslova i naslov iznad članka 27. ispravno glase:

»4.1.4. Služba za nadzor prvostupanjskih tijela«.

Urbroj: 50501-5/2-20-01
 Zagreb, 9. rujna 2020.

Glavna urednica
 Zdenka Pogarčić, v. r.
### NN 101/2020 (11.9.2020.), Odluka o izmjenama i dopuni Odluke o uvjetima i načinu na koji ovlašteni mjenjači obavljaju mjenjačke poslove

HRVATSKA NARODNA BANKA

1913

Na temelju članka 46. stavka 5. Zakona o deviznom poslovanju (»Narodne novine«, br. 96/2003., 140/2005., 132/2006., 150/2008., 92/2009., 133/2009. – Zakon o platnom prometu, 153/2009., 145/2010. i 76/2013.) i članka 42. stavka 3. točke 11. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke na sjednici održanoj 7. rujna 2020. donio je

ODLUKU

O IZMJENAMA I DOPUNI ODLUKE O UVJETIMA I NAČINU NA KOJI OVLAŠTENI MJENJAČI OBAVLJAJU MJENJAČKE POSLOVE

Članak 1.

U članku 6. Odluke o uvjetima i načinu na koji ovlašteni mjenjači obavljaju mjenjačke poslove (»Narodne novine«, br. 85/2019.) iza stavka 4. dodaje se stavak 5. koji glasi:

»(5) Ako ovlašteni mjenjač otkupljuje od stranaka iz stavka 1. ovog članka stranu gotovinu s kojom ne trguje ugovorna odnosno druga banka, smije je, osim strankama iz stavka 1. ovog članka, prodavati u inozemstvu.«.

Članak 2.

U članku 7. stavku 7. točka 10. briše se.

Članak 3.

U članku 10. stavak 4. briše se.

Dosadašnji stavci 5. do 9. postaju stavci 4. do 8.

Članak 4.

Ova Odluka stupa na snagu osmoga dana od dana objave u »Narodnim novinama«.

Z. br. 417-2443-010/09-20/BV
 Zagreb, 7. rujna 2020.

Predsjednik
 Savjeta Hrvatske narodne banke
 guverner
 Boris Vujčić, v. r.
### NN 101/2020 (11.9.2020.), Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom – koćom u 2020. godini

Ministarstvo poljoprivrede

1908

Na temelju članka 12. stavka 1. točke 1. Zakona o morskom ribarstvu (»Narodne novine«, broj 62/17, 130/17 i 14/19) ministrica poljoprivrede donosi

PRAVILNIK

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM U 2020. GODINI

Članak 1.

Ovim Pravilnikom propisuje se prostorno i vremensko ograničenje obavljanja gospodarskog ribolova na moru pridnenom povlačnom mrežom – koćom u 2020. godini.

Članak 2.

(1) Plovilima koja obavljaju ribolov pridnenom povlačnom mrežom – koćom zabranjen je ribolov u ribolovnim zonama C, D i E u razdoblju od 16. rujna 2020. godine u 00:00 sati do 15. listopada 2020. godine u 24:00 sata.

(2) Iznimno od stavka 1. ovoga članka, u ribolovnoj zoni E, sljedeća područja su izuzeta od ograničenja:

1. dio podzone E1 sjeverno od spojnice: rt Grota na otoku Cresu – rt Pelova na otoku Krku

2. podzona E2.

(3) Sukladno stavcima 1. i 2. ovoga članka, karta područja obuhvaćenog prostornim i vremenskim ograničenjem nalazi se u Prilogu 1.

Članak 3.

Stupanjem na snagu ovoga Pravilnika ne dovode se u pitanje odredbe Pravilnika o obavljanju gospodarskog ribolova na moru pridnenom povlačnom mrežom – koćom (»Narodne novine«, br. 102/17, 74/18 i 20/19) i Pravilnika o posebnim staništima riba i drugih morskih organizama i regulaciji ribolova u Velebitskom kanalu, Novigradskom i Karinskom moru, Prokljanskom jezeru, Marinskom zaljevu i Neretvanskom moru (»Narodne novine«, br. 148/04, 152/04, 55/05, 96/06, 123/09 i 130/09).

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/20-01/42

Urbroj: 525-13/0737-20-1

Zagreb, 8. rujna 2020.

Ministrica poljoprivrede
 Marija Vučković, v. r.

PRILOG 1.

![](/files/_web/sluzbeni-dio/2020/131777/images/3009.jpg)
### NN 101/2020 (11.9.2020.), Rješenje o imenovanju predstavnika Vlade Republike Hrvatske u Hrvatski odbor za produktivnost i konkurentnost

VLADA REPUBLIKE HRVATSKE

1905

Na temelju članka 31. stavka 4. Zakona o Vladi Republike (»Narodne novine«, br. 150/11, 119/14, 93/16 i 116/18) i članka 4. stavka 2. Sporazuma o osnivanju Hrvatskog odbora za produktivnost i konkurentnost, sklopljenog 13. svibnja 2020., Vlada Republike Hrvatske je na sjednici održanoj 3. rujna 2020. donijela

RJEŠENJE

O IMENOVANJU PREDSTAVNIKA VLADE REPUBLIKE HRVATSKE U HRVATSKI ODBOR ZA PRODUKTIVNOST I KONKURENTNOST

Za predstavnike Vlade Republike Hrvatske u Hrvatski odbor za produktivnost i konkurentnost, imenuju se:

– dr. sc. ZDRAVKO MARIĆ, potpredsjednik Vlade Republike Hrvatske i ministar financija

– dr. sc. TOMISLAV ĆORIĆ, ministar gospodarstva i održivog razvoja

– JOSIP ALADROVIĆ, ministar rada, mirovinskoga sustava, obitelji i socijalne politike

– dr. sc. RADOVAN FUCHS, ministar znanosti i obrazovanja.

Klasa: 080-02/20-01/121
 Urbroj: 50301-15/07-20-02
 Zagreb, 3. rujna 2020.

Predsjednik
 mr. sc. Andrej Plenković, v. r.
### NN 101/2020 (11.9.2020.), Rješenje o razrješenju predsjednika Upravnog vijeća Energetskog instituta Hrvoje Požar

VLADA REPUBLIKE HRVATSKE

1906

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 1. Uredbe o preoblikovanju Energetskog instituta Hrvoje Požar u ustanovu (»Narodne novine«, br. 52/03, 110/11 i 96/13), Vlada Republike Hrvatske je na sjednici održanoj 3. rujna 2020. donijela

RJEŠENJE

O RAZRJEŠENJU PREDSJEDNIKA UPRAVNOG VIJEĆA ENERGETSKOG INSTITUTA
 HRVOJE POŽAR

Razrješuje se DOMAGOJ VALIDŽIĆ dužnosti predsjednika Upravnog vijeća Energetskog instituta Hrvoje Požar.

Klasa: 080-02/20-02/119
 Urbroj: 50301-15/07-20-02
 Zagreb, 3. rujna 2020.

Predsjednik
 mr. sc. Andrej Plenković, v. r.
### NN 101/2020 (11.9.2020.), Rješenje o razrješenju člana Upravnog vijeća Agencije za ugljikovodike

VLADA REPUBLIKE HRVATSKE

1907

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 10. stavka 4. Zakona o osnivanju Agencije za ugljikovodike (»Narodne novine«, br. 14/14 i 73/17), Vlada Republike Hrvatske je na sjednici održanoj 3. rujna 2020. donijela

RJEŠENJE

O RAZRJEŠENJU ČLANA UPRAVNOG VIJEĆA AGENCIJE ZA UGLJIKOVODIKE

Razrješuje se DOMAGOJ VALIDŽIĆ dužnosti člana Upravnog vijeća Agencije za ugljikovodike, na koju je imenovan kao državni dužnosnik tijela državne uprave nadležnog za poslove zaštite okoliša.

Klasa: 080-02/20-02/121
 Urbroj: 50301-15/28-20-02
 Zagreb, 3. rujna 2020.

Predsjednik
 mr. sc. Andrej Plenković, v. r.
### NN 101/2020 (11.9.2020.), Indeks proizvođačkih cijena industrijskih proizvoda na domaćem tržištu u kolovozu 2020.

Državni zavod za statistiku

1911

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U KOLOVOZU 2020.

Indeks proizvođačkih cijena industrijskih proizvoda na domaćem tržištu u kolovozu 2020. u odnosu na srpanj 2020. iznosi 99,7.

Klasa: 954-02/20-01/01

Urbroj: 555-07-03-20-18

Zagreb, 8. rujna 2020.

Glavna ravnateljica
 Lidija Brković, v. r.
### NN 101/2020 (11.9.2020.), Odluka o osnivanju Konzulata Republike Hrvatske u Ukrajini, sa sjedištem u Odesi

PREDSJEDNIK REPUBLIKE HRVATSKE

1900

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/19-05/24, urbroj: 50301-21/22-20-5 od 27. kolovoza 2020., donosim

ODLUKU

O OSNIVANJU KONZULATA REPUBLIKE HRVATSKE U UKRAJINI, SA SJEDIŠTEM U ODESI

Osniva se Konzulat Republike Hrvatske u Ukrajini, sa sjedištem u Odesi, na čelu s počasnim konzulom i konzularnim ovlastima nad konzularnim područjem koje obuhvaća područje Odeske, Mikolajivske i Hersonske pokrajine.

Ova Odluka stupa na snagu danom donošenja.

Klasa: 018-07/20-01/06

Urbroj: 71-10-01/1-20-2

Zagreb, 4. rujna 2020.

Predsjednik
 Republike Hrvatske
 Zoran Milanović, v. r.
### NN 101/2020 (11.9.2020.), Odluka o postavljanju počasnog konzula Republike Hrvatske u Ukrajini, sa sjedištem u Odesi

PREDSJEDNIK REPUBLIKE HRVATSKE

1901

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U UKRAJINI,
 SA SJEDIŠTEM U ODESI

SERGEY FATKULLIN postavlja se za počasnog konzula Republike Hrvatske u Ukrajini, sa sjedištem u Odesi i konzularnim ovlastima nad konzularnim područjem koje obuhvaća područje Odeske, Mikolajivske i Hersonske pokrajine.

Ova Odluka stupa na snagu danom donošenja.

Klasa: 018-07/20-05/07
 Urbroj: 71-10-01/1-20-2
 Zagreb, 4. rujna 2020.

Predsjednik
 Republike Hrvatske
 Zoran Milanović, v. r.
### NN 101/2020 (11.9.2020.), Odluka o izmjeni i dopunama Odluke o uvođenju nužnih epidemioloških mjera za područje Zadarske županije

Stožer civilne zaštite Republike Hrvatske

1909

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 9. rujna 2020. godine, donosi

ODLUKU

O IZMJENI I DOPUNAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ZADARSKE ŽUPANIJE

I.

Na prijedlog Stožera civilne zaštite Zadarske županije u Odluci o uvođenju nužnih epidemioloških mjera za područje Zadarske županije (za područje Zadarske županije broj 98/20) u točki I. iza riječi: »područje Zadarske županije« briše se zarez i riječi: »u trajanju od 14 dana«.

II.

U točki II. iza podstavka 1. dodaje se novi podstavak 2. koji glasi:

» – na ostalim privatnim svečanostima i proslavama te karminama može biti prisutno najviše 25 osoba«

Dosadašnji podstavci 2. i 3. postaju podstavci 3. i 4.

III.

Iza točke IV. dodaje se točka IV.a koja glasi:

»IV.a

Ova Odluka primjenjuje se do 1. studenoga 2020. godine.«

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-135

Zagreb, 9. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 101/2020 (11.9.2020.), Odluka o izmjeni i dopuni Odluke o uvođenju nužnih epidemioloških mjera za područje Splitsko-dalmatinske županije

STOŽER CIVILNE ZAŠTITE REPUBLIKE HRVATSKE

1910

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 9. rujna 2020. godine, donosi

ODLUKU

O IZMJENI I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE SPLITSKO-DALMATINSKE ŽUPANIJE

I.

Na prijedlog Stožera civilne zaštite Splitsko-dalmatinske županije u Odluci o uvođenju nužnih epidemioloških mjera za područje Splitsko-dalmatinske županije (»Narodne novine« broj 96/20 i 98/20) u točki I. iza riječi: »područje Splitsko-dalmatinske županije« briše se zarez i riječi: »u trajanju od 14 dana«.

II.

Iza točke IV. dodaje se točka IV.a koja glasi:

»IV.a

Ova Odluka primjenjuje se do 24. rujna 2020. godine.«

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-136
 Zagreb, 9. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 101/2020 (11.9.2020.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Anvaru Azimovu

PREDSJEDNIK REPUBLIKE HRVATSKE

1902

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos raz­vijanju dobrih i prijateljskih odnosa između Republike Hrvatske i Ruske Federacije, odlikuje se

Njegova Ekscelencija ANVAR AZIMOV.

Klasa: 060-04/20-06/03
 Urbroj: 71-01-01-02/5-20-01
 Zagreb, 2. rujna 2020.

Predsjednik
 Republike Hrvatske
 Zoran Milanović, v. r.
### NN 102/2020 (16.9.2020.), Odluka o izmjeni i dopuni Odluke o uvođenju nužnih epidemioloških mjera za područje Dubrovačko-neretvanske županije

STOŽER CIVILNE ZAŠTITE REPUBLIKE HRVATSKE

1928

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 11. rujna 2020. godine, donosi

ODLUKU

O IZMJENI I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE DUBROVAČKO-NERETVANSKE ŽUPANIJE

I.

Na prijedlog Stožera civilne zaštite Dubrovačko-neretvanske županije u Odluci o uvođenju nužnih epidemioloških mjera za područje Dubrovačko-neretvanske županije (»Narodne novine« broj 98/20) u točki I. iza riječi: »područje Dubrovačko-neretvanske županije« briše se zarez i riječi: »u trajanju od 14 dana«.

II.

Iza točke IV. dodaje se točka IV.a koja glasi:

»IV.a

Ova Odluka primjenjuje se do 1. listopada 2020. godine.«

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-137
 Zagreb, 11. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 102/2020 (16.9.2020.), Odluka o uvođenju nužnih epidemioloških mjera za područje Virovitičko-podravske županije

Stožer civilne zaštite Republike Hrvatske

1923

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 11. rujna 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE VIROVITIČKO-PODRAVSKE ŽUPANIJE

I.

Na prijedlog Stožera civilne zaštite Virovitičko-podravske županije uvode se nužne epidemiološke mjere za područje Virovitičko-pod­ravske županije, u trajanju od 14 dana.

II.

Nužne epidemiološke mjere iz točke I. ove Odluke su:

– na svadbenim svečanostima može biti prisutno najviše 50 osoba

– iznimno, na svadbenim svečanostima može biti prisutno do 100 osoba ako se održavaju u prostorima u kojima se za jednu osobu koja će biti prisutna na svadbenoj svečanosti može osigurati najmanje 4 m2 neto površine

– na ostalim privatnim svečanostima i proslavama može biti prisutno najviše 50 osoba

– na svim društvenim i javnim okupljanjima (manifestacije, priredbe, izložbe i sl.) ograničava se broj osoba koje mogu biti prisutne na način da za svaku prisutnu osobu mora biti osigurano najmanje 4 m2, a ako se održavaju u zatvorenom prostoru obvezno je i nošenje maski za lice ili medicinskih maski

– sahrane se održavaju iz pridržavanje svih epidemioloških mjera, a sućut ožalošćenima ne smije se izražavati bliskim kontaktom

– preporuka zaposlenicima zdravstvenih ustanova i zaposlenicima pružatelja socijalnih usluga smještaja u sustavu socijalne skrbi da ne odlaze na stručne skupove i druge skupno organizirane oblike usavršavanja zaposlenika (kongresi, simpoziji, predavanja, radionice i sl.) te druga okupljanja na kojima je prisutan veći broj sudionika

– preporuka umirovljenicima da ne odlaze na organizirana putovanja te da ne sudjeluju na organiziranim okupljanjima većeg broja osoba.

III.

Zadužuju se stožeri jedinica lokalne samouprave za pojačani nadzor propisanih epidemioloških mjera.

IV.

Ova Odluka primjenjuje se od 14. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-138

Zagreb, 11. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 102/2020 (16.9.2020.), Odluka o dopuni Odluke o uvođenju nužnih epidemioloških mjera za područje Krapinsko-zagorske županije

STOŽER CIVILNE ZAŠTITE REPUBLIKE HRVATSKE

1927

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 14. rujna 2020. godine, donosi

ODLUKU

O DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE KRAPINSKO-ZAGORSKE ŽUPANIJE

I.

Na prijedlog Stožera civilne zaštite Krapinsko-zagorske županije u Odluci o uvođenju nužnih epidemioloških mjera za područje Krapinsko-zagorske županije (»Narodne novine« broj 99/20) u točki II., podstavku 1. iza riječi: »medicinskim razlozima« dodaju se riječi: »ili zbog pohađanja nastave izvan prostora pružatelja usluge smještaja«.

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-140
 Zagreb, 14. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 102/2020 (16.9.2020.), Odluka o izmjeni Odluke o uvođenju nužnih epidemioloških mjera za područje Šibensko-kninske županije

STOŽER CIVILNE ZAŠTITE REPUBLIKE HRVATSKE

1926

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 14. rujna 2020. godine, donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ŠIBENSKO-KNINSKE ŽUPANIJE

I.

Na prijedlog Stožera civilne zaštite Šibensko-kninske županije u Odluci o uvođenju nužnih epidemioloških mjera za područje Šibensko-kninske županije (»Narodne novine« broj 98/20) u točki II. stavak 2. mijenja se i glasi:

»Nužne epidemiološke mjere iz stavka 1. ove točke određuju se u trajanju od 30 dana.«

Stavak 3. briše se.

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-141
 Zagreb, 14. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 102/2020 (16.9.2020.), Odluka o izmjeni Odluke o privremenoj zabrani prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

1925

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 14. rujna 2020. godine, donosi

ODLUKU

O IZMJENI ODLUKE O PRIVREMENOJ ZABRANI PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani prelaska preko graničnih prijelaza Republike Hrvatske (»Narodne novine« broj 74/20, 80/20, 81/20, 90/20, 92/20 i 98/20) točka V. mijenja se i glasi:

»Ova Odluka primjenjuje se do 30. rujna 2020. godine.«

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-142
 Zagreb, 14. rujna 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 102/2020 (16.9.2020.), Pravilnik o izmjenama Pravilnika o vozačkim dozvolama

MINISTARSTVO UNUTARNJIH POSLOVA

1919

Na temelju članka 218. Zakona o sigurnosti prometa na cestama (»Narodne novine«, br. 67/08., 48/10. – Odluka Ustavnog suda Republike Hrvatske, 74/11., 80/13., 158/13. – Odluka Ustavnog suda Republike Hrvatske, 92/14., 64/15., 108/17. i 70/2019.), ministar unutarnjih poslova donosi

PRAVILNIK

O IZMJENAMA PRAVILNIKA O VOZAČKIM DOZVOLAMA

Članak 1.

U Pravilniku o vozačkim dozvolama (»Narodne novine«, broj: 2/2019.), članak 7. mijenja se i glasi:

»(1) Uz zahtjev za izdavanje vozačke dozvole prilaže se:

1. uvjerenje o zdravstvenoj sposobnosti za upravljanje vozilima koje ne smije biti starije od 15 mjeseci

2. jedna fotografija podnositelja zahtjeva veličine 35 mm x 45 mm

3. dokaz o identitetu.

(2) Uz eZahtjev za izdavanje vozačke dozvole prilaže se skenirano uvjerenje o zdravstvenoj sposobnosti za upravljanje vozilima koje ne smije biti starije od 15 mjeseci.

(3) Podatke o položenom vozačkom ispitu nadležno tijelo preuzima elektroničkim putem iz evidencije stručne organizacije ovlaštene zakonom kojim se uređuje sigurnost prometa na cestama za poslove organiziranja i provođenja vozačkih ispita, stručnog nadzora nad radom autoškola, stručnog usavršavanja i provjere stručne osposobljenosti, organiziranja i provođenja stručnih ispita za predavače, stručne voditelje i ovlaštene ispitivače iz nastavnih predmeta Prometni propisi i sigurnosna pravila i Upravljanje vozilom, kao javne ovlasti.

(4) Iznimno od odredbe stavka 3. ovoga članka, ako je vozački ispit položen prije 1. siječnja 2018. godine, uz zahtjev za izdavanje vozačke dozvole prilaže se uvjerenje o položenom vozačkom ispitu, a uz eZahtjev za izdavanje vozačke dozvole prilaže se skenirano uvjerenje o položenom vozačkom ispitu.«.

Članak 2.

U članku 14. stavku 4. riječi: »i 2.« brišu se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/218

Urbroj: 511-01-152-20-9

Zagreb, 1. rujna 2020.

Ministar
 dr. sc. Davor Božinović, v. r.